Els museus de Catalunya recullen, conserven, difonen i investiguen el patrimoni cultural moble català.
Com a entitats de servei públic, preserven la memòria del país, fan recerca, eduquen, ofereixen experiències que estimulen la curiositat i l'esperit crític i participen de la vida cultural, educativa, social i científica del país.
A Catalunya hi ha 113 museus registrats amb 114 extensions i 397 col·leccions obertes al públic, que sumen un total de 624 equipaments museístics al país.
La temàtica dels museus catalans és molt diversa.
N'hi ha d'art, d'arqueologia, d'etnologia, de ciència i tècnica, de biogràfics, de ciències naturals...
Tots aquests equipaments conserven i difonen el patrimoni moble de Catalunya amb més de 6,5 milions d'objectes.
El sistema museístic el formen tots els museus de Catalunya en un sentit ampli.
L'encapçalen els museus nacionals que mostren una visió global del territori en els diferents àmbits culturals i que estenen el seu servei a tot el país.
Actualment són: el Museu Nacional d'Art de Catalunya, el Museu d'Arqueologia de Catalunya i el Museu de la Ciència i la Tècnica de Catalunya.
El sistema s'articula a través de les xarxes de museus amb la finalitat de fomentar la cooperació entre els diferents centres museístics que comparteixen un mateix àmbit temàtic ( xarxes temàtiques de museus ) o territorial ( xarxes territorials de museus ).
S'han trobat 10 resultats.... ja fa 4 dècades que se celebra el Dia Internacional dels Museus?
... quin és l'orígen de la Nit dels Museus?
... els centres museístics catalans organitzen més de 5.000 activitats anuals?
Document que recull la planificació estratègica dels museus de Catalunya per als propers anys.
Es defineixen els principals reptes del sector museístic català del segle XXI i un conjunt de línies i de programes d'actuació que han de permetre donar-los resposta a curt i mitjà termini.
Defineix l'estructura organitzativa del conjunt d'equipaments museístics del país en un sentit ampli, d'acord amb criteris de rellevància i l'aportació que fan al conjunt del Sistema; així com els instruments de suport per a garantir una actuació pública global planificada.
Són les estructures de suport del Sistema de Museus de Catalunya.
Es constitueixen com a agrupacions de museus amb l'objectiu de potenciar la seva cooperació, i de racionalitzar els recursos tècnics i econòmics per millorar les funcions pròpies.
N'hi ha de dos tipus: les xarxes temàtiques de museus i les xarxes territorials de museus.
Són les xarxes de museus que agrupen els centres que mostren una determinada temàtica o especialitat dins del patrimoni cultural amb l'objectiu d'establir una narració coherent i global de cadascuna de les disciplines representades en els nostres museus.
Són les xarxes de museus que engloben els centres museístics que comparteixen un determinat àmbit geogràfic amb la finalitat de desenvolupar accions conjuntes i de canalitzar el suport als equipaments museístics, amb criteris de proximitat.
Aplicació que permet fer la visita als museus de Catalunya mitjançant dispositius mòbils en diversos idiomes (català, occità aranès, castellà, anglès i francès).
Es completa amb les audioguies que hi ha disponibles en tots els museus registrats de Catalunya.
Eina on trobar la informació pràctica de tots els museus registrats de Catalunya.
Permet fer la cerca per diferents paràmetres: nom del museu, àmbit territorial o temàtica.
Eina per cercar la informació pràctica de les Col·leccions obertes al públic de Catalunya, mitjançant diferents paràmetres: nom del centre, àmbit territorial o temàtica.
Portal que dóna accés públic a la documentació dels objectes dels museus catalans, i fa visible aquesta tasca tan important de recerca que realitzen els centres museístics del país.
Principals estudis i indicadors dels museus de Catalunya dels darrers anys.